Predsedstvo OZVVS Zasavje predlaga, da članice in člani OZVVS na Zboru veteranov, ki bo izvedeno dne 16. 3. 2023 v dvorani Gasilskega doma Zagorje ob Savi sprejmejo naslednji

**POSLOVNIK**

**O DELU LETNE SEJE ZBORA VETERANOV OZVVS ZASAVJE**

1. **SPLOŠNE DOLOČBE**
2. Člen

S tem poslovnikom se ureja način dela Zbora veteranov OZVVS Zasavje.

V kolikor posamezna vprašanja o delu Zbora veteranov niso urejena s tem poslovnikom, jih ureja Zbor veteranov s posebnim sklepom in veljavnostjo za vsak primer, upoštevajoč določila Pravil OZVVS Zasavje in tega poslovnika.

1. Člen

Delo Zbora veteranov je javno.

1. **SEJA, NAČIN DELA IN ODLOČANJA NA ZBORU VETERANOV**
2. člen

Sejo Zbora veteranov OZVVS Zasavje skliče predsedstvo OZVVS Zasavje.

Seja Zbora veteranov se sklicuje s pisnim vabilom vsem članom OZVVS Zasavje, na katerem mora biti naveden čas in kraj seje, ter predlog dnevnega reda.

1. člen

Zbor veteranov izvoli:

* tričlansko delovno predsedstvo,
* tričlansko verifikacijsko komisijo,
* dva overitelja zapisnika,
* zapisnikarja.

1. Člen

Sejo Zbora veteranov vodi delovno predsedstvo.

Do izvolitve delovnega predsedstva vodi delo Zbora veteranov predsednik OZVVS Zasavje.

1. člen

Pravico odločanja na Zboru veteranov imajo vsi člani OZVVS Zasavje (12. Člen Statuta OZVVS Zasavje).

1. člen

Navzočnost članov OZVVS Zasavje na Zboru veteranov preveri verifikacijska komisija, na podlagi tega poročila pa delovno predsedstvo ugotovi in razglasi sklepčnost.

V 2. odstavku 13. Člena Statuta OZVVS Zasavje je določeno, da Zbor lahko odloča, če je na seji prisotnih najmanj ena polovica članov.

V kolikor je na Zboru veteranov prisotna manj kot polovica članov pa se šteje, da je Zbor veteranov sklepčen, če je po najmanj 15 minutnem čakanju, ob ponovnem štetju, na zasedanju prisotnih vsaj 10 članov OZVVS Zasavje.

1. člen

Delovni predsednik Zbora poda predlog dnevnega reda v obravnavo in sprejem.

Predlog dnevnega reda se lahko spremeni ali dopolni na predlog predsedstva ali člana OZVVS Zasavje, ki je dobil podporo večine prisotnih veteranov na Zboru.

1. člen

Pred posamezno točko dnevnega reda je predlagatelj gradiva dolžan podati kratko uvodno obrazložitev, če je to potrebno.

1. člen

Med razpravo daje delovni predsednik članom Zbora veteranov besedo po vrstnem redu, kot so se prijavili.

Ne glede na vrstni red prijav k razpravi, lahko predsednik delovnega predsedstva dovoli govoriti predsedniku OZVVS Zasavje ali poročevalcu gradiva izven prijave k razpravi.

1. člen

Udeleženec v razpravi lahko razpravlja samo o tistih vprašanjih, ki se nanašajo na posamezno točko dnevnega reda. O istem vprašanju lahko udeleženec razpravlja le enkrat. Po odobritvi delovnega predsednika lahko razpravlja tudi takrat, če je potrebno dodatno pojasnjevanje ali če so nastali novi vidiki v zvezi z razpravo udeležencev.

1. člen

Delovni predsednik lahko da s seje odstraniti udeleženca, če ta kljub predhodnim opozorilom ali odvzemu besede ne upošteva predsednikovih navodil in s svojim obnašanjem moti delo Zbora veteranov.

1. člen

Zbor veteranov sprejema sklepe in stališča.

Na podlagi predloženega gradiva, uvodne besede, razprave in sprejetih stališč, delovno predsedstvo oblikuje predlog besedila sklepov in stališč. Nato delovni predsednik predloži predlog sklepov in stališč v razpravo in sprejem Zboru veteranov.

Zbor veteranov lahko za pripravo in oblikovanje sklepov in stališč izvoli tudi posebno tričlansko Komisijo za sklepe.

1. člen

Zbor veteranov sprejema sklepe in stališča z večino glasov navzočih članov.

Glasovanje o predlogih je praviloma javno, tajno se glasuje le, če tako sklene Zbor veteranov.

Dodatni predlogi so sprejeti, če jih potrdi večina prisotnih članov na Zboru veteranov.

1. člen

Člani glasujejo tako, da izrazijo svoje stališče za ali proti predlogu.

Glasuje se javno, hkrati in sicer z dvigom rok.

Istočasno se lahko glasuje le o enem predlogu ali stališču.

1. člen

Glasovanje se opravi tako, da delovni predsednik pozove člane, naj se z dvigom rok najprej izjasnijo tisti, ki so ZA predlog ali stališče, nato pa ponovno pozove, da dvignejo roke tisti, ki so PROTI predlogu ali stališču.

Predlog je sprejet, če je zanj glasovala večina prisotnih članov.

1. člen

O poteku dela na Zboru veteranov se piše zapisnik, ki obsega glavne podatke o zasedanju. Obvezne sestavine zapisnika so:

* Zaporedno številko in vrsto seje Zbora veteranov,
* Čas in kraj seje,
* Imena članov delovnega predsedstva in imena članov delovnih teles tega predsedstva,
* Imena prisotnih članov (z Listo prisotnosti),
* Imena vabljenih gostov,
* Ugotovitve sklepčnosti,
* Dnevni red seje,
* Kratke povzetke razprav,
* Sprejete sklepe in predloge,
* Povzetek vprašanj in odgovorov nanje.

Član lahko na Zboru veteranov zahteva, da se njegovo ločeno mnenje in obrazložitev vnese v zapisnik.

Član lahko tudi zahteva, da se zapisniku priloži njegova razprava, ki v skladu s tem poslovnikom ne sme trajati več kot 5 minut.

Pisna stališča članov se na njihovo zahtevo priložijo zapisniku in so njegov sestavni del.

Zapisnik se izdela v roku 10 dni od zasedanja Zbora veteranov.

1. člen

Ta Poslovnik velja po sprejemu na Zboru veteranov OZVVS Zasavje.

|  |  |  |
| --- | --- | --- |
| Zagorje ob Savi, 10. 3. 2023 |  | Predsednik delovnega predsedstva Zbora veteranov |